Source: http://www.csmoradea.ro/oradea-intre-primele-opt-echipe-ale-romaniei-cu-generatia-2004/
Timestamp: 2017-08-21 23:46:13+00:00

Document:
www.csmoradea.ro | Oradea între primele opt echipe ale României cu generația 2004
Oradea între primele opt echipe ale României cu generația 2004
Oradea s-a calificat între primele opt echipe ale României la minibaschet (U12) masculin – ediția 2016. Generația 2004 a LPS Bihorul, alcătuită din sportivii Academiei CSM Oradea, a câștigat grupa din care a făcut parte în faza a 2-a la Campionatul Național de la Mangalia.
Formația antrenată de Anamaria Mesaros, coordonată de Călin Pop, a învins pe MC Ball Mangalia 1, scor 26-25, într-un meci desfășurat în cursul dimineții de joi (14.07). În urma acestui succes, LPS Bihorul 1 a terminat grupa în prima poziție cu un bilanț de 3-0.
Calificată între primele opt echipe ale României, formația orădeană are programat următorul joc în cursul serii de joi (14.07), LPS Bihorul 1 se duelează cu U Mobitelco Cluj-Napoca, într-un meci direct eliminatoriu. Învingătoarea se califică în semifinalele campionatului, în cadrul Grupei Roșii.
Tot în cursul dimineții de joi (14.07), la Mangalia, s-a disputat un duel între echipele LPS Bihorul 2 și LPS Bihorul 3 Oradea. Ambele formații sunt alcătuite din sportivi ai Academiei CSM Oradea. Rezultatul final a fost de 24-14, în favoarea echipei LPS Bihorul 2. Partida a contat pentru Grupa Galbenă. Echipa a terminat faza a 2-a a grupelor cu un bilanț de 3-0. În schimb, echipa a 3-a rămâne fără victorie până la această oră. Ambele formații continuă competiția pe litoral.
De notat că echipele orădene angrenate în Grupa Galbenă sunt alcătuite din copii născuți în anul 2005, adică sunt mai tineri cu un an decât vârsta maximă admisă.
Programul jocurilor pentru echipele orădene în sesiunea de după-amiaza a zilei de joi (14.07):
LPS Bihorul 1 Oradea vs U Mobitelco Cluj-Napoca – ora 19:30 (locurile 1-8)
LPS Bihorul 2 Orades vs CSȘ Târgu-Jiu – ora 16:30 (locurile 49-56)
LPS Bihorul 3 Oradea vs ACS Sto-Mart 2 Iași – ora 16:30 (locurile 57-54)
În imagine echipele 2 și 3, la încleștarea directă.
tags: academia csm oradea baschet baschet star csm csu oradea lps bihorul oradea mangalia oradea u12
Marius Marinău și CSM CSU Oradea vor colabora în sezonul competițional 2016/17
Muhamed Pašalić este noul jucător al CSM CSU Oradea

References: CSM 
 CSM 
 csm 
 csm 
 CSM 
 CSM